पाएं अपने शहर की ताज़ा ख़बरें और फ्री ई-पेपरडाउनलोड करें
वैश्विक महामारी कोरोना के दौर में औषधियों की कालाबाजारी में संलिप्त लोगों के खिलाफ कठोर कानूनी कार्रवाई की जाएगी। डीएम कौशल कुमार ने औषधि की कालाबाजारी में संलिप्त व्यक्तियों पर समुचित कार्रवाई करने के लिए धावादल का गठन कर दिया है। धावादल में प्रतिनियुक्त पदाधिकारी निरंतर सर्वेक्षण एवं औचक छापामारी कर कालाबाजारी में संलिप्त व्यक्तियों पर समुचित कार्रवाई करेंगे। जिले के दोनों अनुमंडलों के लिए दो अलग-अलग धावादल का गठन किया गया है। सदर अनुमंडल क्षेत्र सहरसा के लिए बनाए गए धावा दल में एसडीओ शंभूनाथ झा, एसडीपीओ संतोष कुमार एवं सहायक औषधि महेश राम को शामिल किया गया है। महेश राम का मोबाइल नंबर 9934713774 है। सिमरी बख्तियारपुर अनुमंडल में बनाए गए धावा दल में एसडीओ विरेंद्र कुमार, एसडीपीओ इम्तियाज अहमद एवं औषधि निरीक्षक पंकज सुमन को शामिल किया गया है। औषधि निरीक्षक पंकज सुमन का मोबाइल नंबर 9431470734 है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn